Diari Oficial de la Generalitat Valenciana


Sumari del DOGV 2227, del 15-03-1994 (1994/830868)

ORDRE conjunta de 21 de febrer de 1994, de les conselleries d'Educació i Ciència i d'Economia i Hisenda, de modificació de la de 30 de desembre de 1993, per la qual es convocaven beques i ajudes per a la realització d'estudis universitaris durant el curs acadèmic 1993-94 en les universitats publiques de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/21/(3)/dof/vci/html**

### Dades del document

Número de DOGV
:   2227

Data del DOGV
:   15-03-1994

Secció del DOGV
:   DISPOSICIONS GENERALS

Número del document
:   1994/830868


Data del document
:   21-02-1994

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE conjunta de 21 de febrer de 1994, de les conselleries d'Educació i Ciència i d'Economia i Hisenda, de modificació de la de 30 de desembre de 1993, per la qual es convocaven beques i ajudes per a la realització d'estudis universitaris durant el curs acadèmic 1993-94 en les universitats públiques de la Comunitat Valenciana. [94/1600]  
El Decret 117/1989, de 28 de juliol, del Consell de la Generalitat Valenciana, autoritza l'adscripció del Centre Superior de Ciències de la Informació, de Moncada, a la Universitat Politècnica de València, i habilita aquesta per a organitzar i gestionar els ensenyaments corresponents al títol de llicenciat en Ciències de la Informació. Per tot això, es considera necessari incloure els alumnes dels ensenyaments esmentats entre els possibles beneficiaris de les ajudes i beques convocades en l'ordre que es modifica.  
En virtut de tot això, i fent ús de les competències que ens confereix l'article 35 de la Llei de la Generalitat Valenciana 5/1983, de 30 de desembre,  
ORDENEM  
Article primer  
Modificar l'apartat 2 de l'article 13 de l'Ordre de 30 de desembre de 1993, de les conselleries d'Educació i Ciència i d'Economia i Hisenda, de convocatòria de beques i ajudes per a la realització d'estudis universitaris durant el curs acadèmic 1993-94 en les universitats públiques de la Comunitat Valenciana, que quedarà redactat en els termes següents:  
{REF En el cas de plans d'estudi estructurats en crèdits, podran quedar a l'alumne sense superar el 46% dels crèdits matriculats en els centres on es cursen estudis conduents a l'obtenció del títol d'arquitecte, enginyer, llicenciat en Informàtica o d'enginyer tècnic, arquitecte tècnic i diplomat en Informàtica i el 30% dels crèdits en la resta de titulacions}.  
Article segon  
Introduir entre les titulacions relacionades en l'article 14.1 b) 2. la de llicenciat en Ciències de la Informació.  
Article tercer  
Prorrogar el termini de presentació d'instàncies previst en l'article 17.1.a) de l'Ordre de 30 de desembre per a aquells alumnes que no reunien els requisits establits en l'ordre que es modifica i sol·licitaran l'ajuda acollint-se al que disposa aquesta ordre.  
El termini serà de 10 dies comptadors des de l'endemà de la publicació d'aquesta disposició.  
DISPOSICIONS FINALS  
Primera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, podrà interposar-se, amb la comunicació prèvia al conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i en els articles 57 i 58 de la Llei de la Jurisdicció Contenciosa administrativa. Tot això, sense perjudici d'interposar qualsevol altre que es considere procedent.  
València, 21 de febrer de 1994  
El conseller d'Economia i Hisenda,  
AURELIO MARTÍNEZ ESTÉVEZ  
El conseller d'Educació i Ciencia,  
JOAN ROMERO I GONZÁLEZ


Còpia Permalink ELI